**Hajdúbagos Község Önkormányzata Képviselő-testületének 3/2020. (I.30.) önkormányzati rendelete**

**a településen működő vállalkozások támogatásának helyi szabályairól**

Hajdúbagos Község Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. Cikk (1) bekezdés a) pontja és Magyarország helyi önkormányzatairól szóló 2011. évi XLXXXIX. törvény 10. § (2) bekezdésében meghatározott feladatkörében eljárva a következőket rendeli el:

**1. §**

A településen működő vállalkozások támogatásának helyi szabályairól szóló 24/2018. (XI.30.) önkormányzati rendelet (továbbiakban: Rendelet) 2. §-a a következőképpen módosul:

***„2. §.***

*(1) Az eljárás kérelemre indul, a kérelemhez nem kell mellékelni az adott időszakra történt befizetés pénzügyi teljesítését igazoló dokumentumot, mivel az a hivatal rendelkezésére áll.*

*(2) A kérelmet és a szükséges igazolásokat (a beruházás számláit, annak helyszínét, pontos leírását) a fizetési kötelezettség után a teljesítést követően lehet benyújtani.”*

**2. §**

A Rendelet 3. § (2) és (3) bekezdése a következőképpen módosul:

*„(2) A támogatás a beruházás létrehozásának évét követő 5 éven belül kérhető.*

 *(3) Ezen feltételek teljesülése esetén a cég, vállalkozás jogosult a számlával igazolt beruházásának 50 %-át visszaigényelni, amely nem haladhatja meg a kérelmező által 5 éven belül megjelölt évben már megfizetett iparűzési adó 50 %-át.”*

**3. §**

A Rendelet 4. § (2) bekezdése hatályon kívül helyezve.

**4. §**

**Záró rendelkezések**

(1) Ez a rendelet a kihirdetését követő napon lép hatályba. A rendelet kihirdetéséről az SZMSZ-ben foglaltaknak megfelelően, helyben szokásos módon a jegyző gondoskodik.

(2) Ez a rendelet a kihirdetését követő 2. napon hatályát veszti.

**Hajdúbagos, 2020. január 30.**

**Szabó Lukács Imre                                        Dr. Patakyné dr. Gáti Zsuzsa**

**polgármester                                                                     jegyző**

Záradék:

**A kihirdetés időpontja: 2020. január 30.**

**Dr. Patakyné dr. Gáti Zsuzsa**

**jegyző**